[{"text_idx": "#000003", "text": "Mathemateg, Saesneg a TG Sylfaenol"}, {"text_idx": "#000007", "text": "Roedd y noson yn ddathliad o lwyddiant academaidd a phersonol, gydag un myfyriwr o bob maes academaidd yn cael ei goroni\u2019n Enillydd Gwobr yr Ysgol. Roedd y seremoni hefyd yn cydnabod y cyfraniad a wnaed gan staff drwy gyflwyno Gwobr Llywodraethwr a Thiwtor y Flwyddyn. Daeth y noson i ben gyda gwobr ar gyfer myfyriwr cyffredinol y flwyddyn, a ddewiswyd gan Mark Dacey, Pennaeth a Phrif Weithredwr Grw\u0302p Colegau NPTC."}, {"text_idx": "#000009", "text": "Cafwyd neges fideo gan y cyn-fyfyriwr a\u2019r Cymrawd Anrhydeddus, Geraint F. Lewis, a oedd wedi bod yng Ngholeg Castell-nedd yr wythnos flaenorol i roi darlith wadd ar ganibaliaeth galaethog a\u2019r cais am ynni tywyll. Yn ei anerchiad a recordiwyd, anfonodd ei longyfarchiadau i holl enillwyr y gwobrau. Ychwanegodd: \u201cMae addysg yn wirioneddol yn ymdrech gydol oes ac ni ddylai byth ddod i ben. Wrth edrych yn o\u0302l, yr wyf yn sylweddoli sut wnaeth fy amser yng Ngrw\u0302p Colegau NPTC fy ngosod ar y ffordd i fod y person yr wyf heddiw. Dymunaf ichi y gorau ar gyfer y dyfodol.\u201d"}, {"text_idx": "#000010", "text": "Mae myfyrwyr yng Ngrw\u0302p Colegau NPTC yn cyflawni canlyniadau rhagorol cyson yn Safon Uwch a chymwysterau galwedigaethol. Ar gyfer y 13eg flwyddyn yn olynol, mae\u2019r gyfradd lwyddo Safon Uwch wedi parhau ar 99 y cant, sy\u2019n arbennig, ac roedd y Gwobrau Myfyrwyr yn cydnabod y llwyddiant hwnnw. Cyflawnodd enillydd Gwobr y Prif Weithredwr, Rebecca Penney, 4 A* arbennig yn ei harholiadau terfynol ac mae wedi symud ymlaen i astudio fferylliaeth ym Mhrifysgol Caerdydd."}, {"text_idx": "#000011", "text": "Wrth siarad ar o\u0302l y seremoni, dywedodd Rebecca: \u201cRoeddwn wrth fy modd i dderbyn y gydnabyddiaeth hon heno. Hoffwn gymryd y cyfle hwn i ddiolch i\u2019r Coleg a\u2019m darlithwyr am feithrin fy nhalent academaidd a\u2019m hannog i wthio fy hun yn barhaus. Mae\u2019n wych i fod yn o\u0302l yma heno, a gallu diolch i fy narlithwyr am eu cefnogaeth.\u201d"}, {"text_idx": "#000013", "text": "Wedi\u2019i noddi gan Harcourt Colour Print, cydweithiwr argraffu hirsefydlog y Coleg, partner teithio First Cymru, a Knox and Wells, y prif gontractwr oedd yn gyfrifol am ddatblygu ac adnewyddu Bloc A/B lle y cynhaliwyd y diodydd a\u2019r lluniaeth cyn y digwyddiad, hwn oedd y tro cyntaf y cynhaliwyd y gwobrau yng Ngholeg Castell-nedd."}, {"text_idx": "#000015", "text": "\u201cAr ran holl staff Grw\u0302p Colegau NPTC a Bwrdd y Llywodraethwyr, anfonaf fy llongyfarchiadau gwresog i\u2019r holl enillwyr.\u201d"}, {"text_idx": "#000016", "text": "We pride ourselves on offering an excellent user experience for our customers and clients when partaking in a part-time or professional training course with us.\nA few words from our clients & customers\nIf you would like further information on how the Business Development Unit can upskill you or your business, please contact us by clicking the below button to arrange a visit from our Business Engagement Advisors.\nClick here to book a visit"}, {"text_idx": "#000017", "text": "We pride ourselves on offering an excellent user experience for our customers and clients when partaking in a part-time or professional training course with us."}]